Ivan Southall

Ivan Francis Southall (født 8. juni 1921 i Melbourne, død 15. november 2008) var en australsk barnebokforfatter, kjent både for Simon Black-serien fra jagerflymiljø og for realistiske, dramatiske ungdomsbøker. Den halvt selvbiografiske Nå er det din tur (Josh, 1971) som han mottok Carnegie Medal in Literature for i carnegiegreenaway.org.uk Ivan Southall  regnes som hans beste bok.Peter Hunt. An Introduction to Children’s Literature. Oxford University Press, 1994. ISBN 0-19-289243-6

 Liv 
Han vokste opp i forstad til Melbourne og var tidlig interessert i skriving. Mens han enda var i tenårene skrev han fire bøker; tre av dem ble utgitt etter krigen. Under andre verdenskrig tjenestegjorde han i RAAF i England, som kaptein på en Short Sunderland, og han ble tildelt Distinguished Flying Cross i 1944.itsanhonour.gov.au , 1944 Etter krigen arbeidet han i England som krigshistoriker for RAAFnla.gov.au, «Southall from A-Z», utstilling fra 1998 i State Library of Victoria, med biografi, intervju og bibliografi, og erfaringene fra krigstiden ble førende for ham senere i livet.smh.com.au War experiences defined children's author; nekrolog, 18.11.2008

Han var først gift med Joy Blackburn, og de fikk fire barn. Den yngste av barna, Melissa, hadde Downs syndrom, og dette satte preg på forfatterskapet; hvor han i to bøker skildret funksjonshemmede hovedpersoner.nla.gov.au, arkivindeks og kort biografi Ekteskapet ble oppløst i 1976, og han giftet seg igjen med Susan Westerland Stanton.

Han ble tildelt Order of Australia i 1981itsanhonour.gov.au , 1981, og Dromkeen-medaljen i 2003.2003 Dromkeen Medal Winner   

Southall døde 15. november 2008 på et hospice i Wantirna i Australia der han mottok palliativ behandling for kreft.

 Bøker  
Den første delen av forfatterskapet var de ni bøkene i Simon Black-serien, spenningsfortellinger med en hovedperson som beskrives som «en australsk Biggles», og som tar opp i seg elementer fra manuskriptene fra tenårene. 

Barna i villmarken (Hills End, 1962) er ikke bare en dreining i Southalls forfatterskap, men også i australsk barne- og ungdomslitteratur.Michael Stone. «Australia». I: Children’s Literature, an illustrated history. Edited by Peter Hunt. Oxford University Press, 1995. ISBN 0-19-212320-3 Vekten ligger ikke lenger bare på spenningshistorien, men også på hvordan barna reagerer på utfordringene. Barna i villmarken skildrer en gruppe barn som må klare seg selv uten voksne i en landsby truet av storm og oversvømmelser. Boka ble filmatisert i 1988. Den er også laget norsk radioteater av, under tittelen Da orkanen kom, første gang sendt i 1974. 

I Da skogen brant (Ash Road, 1965) må en gruppe barn klare seg under en skogbrann, mens barna i Nødlanding (To the Wild Sky, 1967) er fanget i et fly med en død pilot. Let the balloon go (1968) skildrer en polioskadet gutt som frigjør seg fra morens innflytelse. Boka er filmet i 1976. The Long Night Watch (1983) er delvis basert på forfatterens erfaringer fra krigen, og mottok Phoenix Award i 2003; dette er en pris som tildeles en bok som ikke ble tilstrekkelig påaktet da den utkom. 

Southall mottok den australske Children’s Book of the Year Award i 1966, 1968, 1971 og 1976; Picture Book of the Year Award 1969; Carnegie Medal i 1971 for Josh; den nederlandske Zilver Griffell i 1972; Australian Writers’ Award i 1974; og USA Child Study Committee Book of the Year i 1988 for Rachel.

På norsk finnes seks bøker i Simon Black-serien (1952–61), Barna i villmarken (Hills End), Da skogen brant (Ashroad), Nå er det din tur (Josh), Nødlanding (To the Wild Sky), La ballongen gå (Let the balloon go).

 Referanser 

 Eksterne lenker 

  Ivan Southall hos National Library of Australia

 Da orkanen kom (Barna i villmarken) – Hørespillserie i elleve deler, oversatt av Edith Ranum og sendt på Radioteatret i 1974.

Kategori:Australske barnebokforfattere
Kategori:Carnegie Medal in Literature
Kategori:Personer fra Melbourne
Kategori:Order of Australia